google/wiki40b huggingface dataset:
Avezé

Poloha

Obec má rozlohu 20,81 km². Najvyšší bod je položený 189 m n. m. a najnižší bod 85 m n. m.

Obyvateľstvo

Počet obyvateľov obce je 757 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pezinské kultúrne centrum

Kino

Veľká sála alebo Kinosála sa využíva sa na premietanie filmov, ale aj na divadelné predstavenia, koncerty a iné druhy kultúrnych podujatí.
Kino ma kapacitu 425 miest a od roku 2012 je po modernizácii možnosť premietania filmov v 3D a so zvukom Dolby Surround 7.1.
Premieta sa 6 dní v týždni okrem pondelka vždy o 19:30, cez víkendy aj s detskými predstaveniami o 17:00.

Amfiteáter

Amfiteáter (hovorovo amfík) sa využíva ako letné kino Pezinského kultúrneho centra, ale aj na koncerty a iné kultúrne podujatia. Filmy sa tu premietajú vždy o 21:15, v mesiaci august už o 21:00. Od roku 2017 sa filmy na amfiteátri premietajú v sedemkanálovom zvuku.
Vila Stiassny

Vila Stiassny alebo Vila Stiassni je funkcionalistická vila v Brne, ktorá bola postavená podľa návrhu Ernsta Wiesnera. Bola dokončená v roku 1929, jej objednávateľom bol Alfred Stiassni (1883 - 1961), po ňom získala svoje meno.

História

Prvé návrhy pre vilu textilného priemyselníka Alfréda Stiassného vytvoril Wiesner v roku 1927. Dokončená bola o dva roky neskôr. V roku 1939 bola zabavená štátnou políciou. Od roku 1946 bola na ňu uvalená národná správa a roku 1952 pripadla i so záhradou krajskému národnému výboru na reprezentačné účely. Od tej doby sa niekedy používa pomenovanie „vládna vila“. Vo vile prebývalo viacero významných osobností, medzi ktoré patrí i Fidel Castro. V správe výboru zostala až do deväťdesiatych rokov, kedy prešla do súkromných rúk. Od roku 2009 prebieha rekonštrukcia vily a do roku 2013 by tu podľa zámeru malo vzniknúť výskumné Centrum obnovy památek architektury 20. století. Výberové konanie s názvom Zhotovitel staveb v areálu Centra obnovy památek architektury 20. století prebehlo na jar roku 2012.

Architektúra

Poschodová budova má pôdorys písmena „L“. K vile patrí ešte samostatne stojací trakt s garážami a dve budovy pri vjazdu (stajňa a byt vodiča). Zelenkastú hladkú fasádu členia iba veľké plochy obdĺžnikových okien a dvere v pieskovcových osteniach. Tie sú na južnej strane doplnené plátenými výsuvnými markízami. Výrazným prvkom je mohutná kazetová rímsa po celom obvode budovy.
V ďalšou trakte obrátenom do pisáreckého údolia boli hlavné priestory, zatiaľ v kratšom krídle s vlastným bočným vchodom se nachádzala kuchyňa s prípravňou, komora a pokoj služobníctva. Jedáleň bola prepojená so záhradou veľkou lodžiou a z vedľajšieho salónu viedol do záhrady ďalší východ. Na poschodí boli súkromné izby príslušníkov rodiny, izba vychovávateľky a izba pre hostí, ďalej sociálne zázemie a detská herňa s východom na terasu.
Vila je nehnuteľnou kultúrnou pamiatkou ČR s registračným číslom 45000/7-7046.
Sainte-Anne-d’Auray

Poloha

Sainte-Anne-d'Auray má rozlohu 4,97 km². Najvyšší bod je položený 57 m n. m. a najnižší bod 36 m n. m.

Obyvateľstvo

Sainte-Anne-d'Auray má 2347 obyvateľov (2009).
Graf vývoja obyvateľstva:
Zdroje: INSEE
Dobrá Niva (hrad)

História

Hrad vznikol asi po mongolskom vpáde v druhej polovici 13. storočia ako strážny objekt pri starej obchodnej ceste južne od Zvolena. V listinách sa spomína až v rokoch 1305 - 1306. Bol centrom dobronivského kráľovského majetku až do 16. storočia. V 15. storočí (1424-1486) patril do majetku kráľovien. Hrad bol začiatkom 17. storočia už v takom zlom stave, že sa správa Dobronivského panstva presťahovala do novej budovy, ktorú postavili v podhradí v roku 1609. Na hrade ostala len vojenská posádka. V období renesancie viackrát menil majiteľov, najdlhšie, od roku 1614 do 1804, ho vlastnili Eszterházyovci. Od konca 18. storočia pustol a dnes je konzervovanou zrúcaninou.

Exteriér

Hrad pozostával z dvojposchodového paláca, veže a kamenných hradieb - najznámejšia rytina hradu J. Nypoorta je bohužiaľ iný hrad, ktorý pravdepodobne omylom doplnil na rytinu. Vonkajšie opevnenie bolo zemné. Obranu hlbokých priekop a širokých valov, ktoré sa prstencovito rozkladali okolo kopca, posilňovali určite streľbou z hradu. Nezachovali sa však strieľne, ktoré by tomu nasvedčovali. Vo vonkajšom zemnom opevnení, ktoré pripomína anglický typ hradu motte sú aj stopy po výčnelkoch - akoby flankovacej bašty. Opis hradu z roku 1668 popisuje hradný palác ako kamennú stavbu, ktorú chránili dve brány, bašta a silné opevnenie.

Súčasný stav

Dnes ja na najvyššom mieste homoľovitého návršia zachované torzo palácovej stavby, ktorá bola nedávno opravovaná. Oprava však bola vykonaná citlivo (bez zbytočného betónovania) a onedlho nebude návštevník stopy po oprave vidieť. Celkovo je areál hradu udržiavaný (pokosená tráva, lavičky, ohnisko, informačná tabuľa a ihličnaté stromy, ktoré nezakrývajú hrad) a určíte svojim malebným prostredím láka návštevníkov.
Villiers-en-Lieu

Poloha

Obec má rozlohu 12,9 km². Najvyšší bod je položený 177 m n. m. a najnižší bod 133 m n. m.

Obyvateľstvo

Počet obyvateľov obce je 1 582 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Košice – mestská časť Šebastovce

Ulice

Šebastovská, Podbeľová, Bazalková, Repíková, Rozmarínová, Prasličková, Papradia, Harmančeková, Ďatelinová, Levanduľová

Vodné plochy

Močiar, chránené krajinné územie

História

Pôvodne samostatná obec neskôr pripojená k mestu Košice.

Obecné zastupiteľstvo

Má 5 poslancov.

Obyvateľstvo

Veľkou väčšinou slovenskej národnosti a katolíckeho vierovyznania.

Doprava

Mestská hromadná doprava (linka č.12), Košický integrovaný dopravný systém, zastávka SAD

Školstvo

Materská škôlka s 1 triedou
Fustérouau

Poloha

Obec má rozlohu 7,85 km². Najvyšší bod je položený 196 m n. m. a najnižší bod 103 m n. m.

Obyvateľstvo

Počet obyvateľov obce je 127 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dutý kámen

Popis

Oblasť skalného masívu Dutého kameňa sa týči nad Cvikovským rybníkom pri meste Cvikov v okrese Česká Lípa, južne od cesty z Cvikova do Kunratíc, 300 metrov južne od obce Drnovec. Skaly východne od Cvikova boli nazývané Kunratickým Švajčiarskom (nem.  Kunnersdorfer Schweiz), dnes ich zaraďujeme do Cvikovskej pahorkatiny (geomorfologická súčasť Zákupskej pahorkatiny). Je tu dobre znateľné pôsobenie sopečnej magmy na pieskovec, vďaka ktorému vznikli päť a šesťboké stĺpiky vysoké 2 - 3 metre, v tvare obilného snopu. Bývajú nazývané ako Vejár či Organ (pozri obdobné, ale z čadiča pri Kamenickom Šenove - Panská skála). Z vrcholu je pekný výhľad na Cvikov. V južnej časti lokality sú vytesané úzke schody na vrcholovú plošinu Široký kámen. Schody vytesali v rokoch 1913 - 1914 členovia Horského spolku pre najsevernejšie Čechy (Gebirks-Verein für das Nödlichste Böhmen), ktorý mal v Kunraticiach svoju pobočku. Pri týchto schodoch bol dvoma cvikovskými amatérskymi umelcami v roku 1913 do pieskovca vytesaný reliéf hlavy básnika Theodora Körnera. Cez hrebeň vedie cesta k vyhliadkovému miestu Karolínin odpočinek. Okolité vyrastené stromy dnes výhľad sťažujú. Na tejto plošinke sú do skaly vytesané lavice. Neďaleko vyhliadky je vyhĺbená jaskyňa Šustrova díra. Meno má od jedného zo stavebníkov neďalekej už zrušenej železničnej trate. Najvyšším útvarom celého masívu je Sloupská jehla pri kamenných schodoch.

Historické zmienky

Z dutého kameňa boli vyťažené v 16. storočí pieskovcové bloky pre stavbu veže v Cvikove. V rokoch 1913 - 1914 boli tu vykonávané početné stavebné úpravy (pozri text hore). V roku 2005 tu bola z iniciatívy občianskeho združenia Drobné památky Severních Čech inštalovaná mosadzná doštička venovaná básnikovi Körnerovi.

Prírodná a kultúrna pamiatka

V rokoch 1914 a 1955 boli skaly označené ako chránené územie. Na rozlohe 0,25 ha tu bola vyhlásená 6. septembra 1963 prírodná pamiatka, ako Ukážka premeny vrchnokriedového pieskovca na styku s vyvrelinou: vzácna stĺpcovitá a doskovitá odlučnosť pieskovca. Bola v kategórii CHPV - chránený prírodný výtvor, v evidencii chránených území ONV Česká Lípa pod č.90. Súčasťou územia (dnes v rozlohe 6,62 ha na katastroch obcí Drnovec a Kunratice u Cvikova), je chránený porast aj 33 vtáčích druhov . 
Prírodnú pamiatku od roku 2003 spravuje Krajský úrad Libereckého kraja.
Vďaka skalným reliéfom bol Dutý kámen zapísaný aj do celoštátneho súpisu kultúrnych pamiatok pod číslom 11525 / 5-5784.

Prístup

Lokalita je na zelenom turisticky značenom chodníku od Cvikova, z ktorého vedie odbočka na Dutý kámen a pokračuje do obce Kunratice u Cvikova. Najbližšia cyklotrasa je 3037 cez Cvikov. Pri severnej strane hrebeňa vedie cesta E442 (cesta I / 13). Mesto malo v pláne kvôli bezpečnosti návštevníkov vybudovať v roku 2013 pri frekventovanej ceste parkovisko, pre nedostatok financií bol plán na neurčito odložený.V novembri 2015 bolo parkovisko pre päť áut v mieste bývalej skládky odovzdané verejnosti.
Saint-Cergues

Poloha

Obec má rozlohu 12,55 km². Najvyšší bod je položený 1 480 m n. m. a najnižší bod 486 m n. m.

Obyvateľstvo

Počet obyvateľov obce je 3 114 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Maixent-sur-Vie

Poloha

Obec má rozlohu 10,71 km². Najvyšší bod je položený 37 m n. m. a najnižší bod 2 m n. m.

Obyvateľstvo

Počet obyvateľov obce je 878 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dušan Kuciak

Reprezentácia

Debutoval v decembri 2006, keď v zápase proti Spojeným arabským emirátom odohral druhý polčas.
Rastislav Špirko

Klubový hokej

Špirko je odchovancom Martina. Sezónu 2003/04 odohral v tíme Tri City Storm (USHL), ďalšie dve sezóny strávil na Univerzite Severná Dakota (NCAA). Po troch rokoch ukončil pôsobenie v zámorí a vrátil sa na Slovensko, kde hral za Martin. Po ročníku v drese domáceho Martina zamieril do Česka, kde hral dve sezóny za HC Slovan Ústečtí Lvi. Od sezóny 2008/09 pôsobil vo východočeských Pardubiciach, kde získal majstrovský titul. Sezónu 2011/12 odohral v KHL za klub HC Lev Poprad, kde nastúpil na 53 zápasov, v ktorých získal 18 bodov (10+8). V nasledujúcom ročníku hrával za jekaterinburský Avtomobilist. V základnej časti ročníka 2012/13 odohral 51 zápasov, získal v nich 26 bodov (14+12). Avtomobilist sa neprebojoval do play-off o Gagarinov pohár, a tak si Špirko zahral osem zápasov v Pohári Nádeje, v ktorých nazbieral sedem bodov (1+6). V sezóne 2013/14 obliekal dres Spartaku Moskva. Následne sa na dva roky upísal Amuru Chabarovsk. V drese Amuru odohral 47 duelov, v ktorých si pripísal na konto 19 bodov za 5 gólov a 14 asistencií. Po skončení základnej časti s ním však vedenie klubu predčasne rozviazalo kontrakt. Pred sezónou 2015/2016 sa dohodol so slovenským účastníkom KHL – HC Slovan Bratislava na ročnej zmluve platnej do 30. apríla 2016. S klubom však už po štyroch týždňoch predčasne rozviazal kontrakt a sezónu začal v rodnom Martine.  Následne sa dohodol na zmluve s českým klubom HC Kometa Brno.

Reprezentácia

V slovenskom drese odohral 35 zápasov, strelil 4 góly.
Calès (Lot)

Poloha

Obec má rozlohu 34,23 km². Najvyšší bod je položený 295 m n. m. a najnižší bod 99 m n. m.

Obyvateľstvo

Počet obyvateľov obce je 164 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peter Sans

Život

Jozef Sans sa narodil približne 3. septembra 1680 v mestečku Ascó v katalánskom regióne v rámci Španielska rodičom Andrejovi Sansovi a Kataríne Jordá. Do Rehole kazateľov vstúpil v júli 1697 v Lleide prijmúc rehoľné meno Peter po sv. Petrovi Veronskom OP. Za kňaza bol vysvätený 20. septembra 1704. V roku 1708 bol premiestnený do konventu v Zaragoze, kde sa stal duchovným správcom ružencového bratstva.
O niekoľko rokov neskôr sa prihlásil na misie na Ďaleký východ a v roku 1713 dorazil na Filipíny, kde študoval a vykonával dušpastiersku činnosť. 29. júna 1715 dorazil do Sia-menu v Číne, odkiaľ odišiel do Fu’anu v provincii Fu-ťien, kde začal svoju misionársku činnosť. V roku 1717 sa stal predstaveným misie. Počas prvej perzekúcie misionárov v roku 1719 brat Peter unikol vďaka miestnym obyvateľom dediny, kde práve pôsobil, ktorí ho skryli. Práve v období prenasledovania misie najviac prekvitali.
V roku 1723 vypuklo nové prenasledovanie, pred ktorým sa brat Peter dlho skrýval v malej miestnosti, až kým v roku 1730 neunikol do Kantonu. Tam sa dozvedel, že ho 29. januára 1728 pápež Benedikt XIII. vymenoval za biskupa – apoštolského vikára-koadjútora provincie Fu-ťien a titulárneho biskupa sídla Mauricastro. 24. februára 1730 prijal biskupskú vysviacku z rúk nankinského biskupa Emmanuela de Jesus-Maria-Joseph a spolusvätiteľov Joãoa de Casal OSA, biskupa macajského a Francisca da Purificação da Rocha Froes OESA, biskupa pekinského. 3. januára 1732 nastúpil na post apoštolského vikára Fu-ťienu posmrti predošlého vikára Magina Ventallola, ktorý bol vymenovaný do funkcie, ale nikdy nemal príležitosť byť vysvätený.
Misiám sa v čase nového prenasledovania opäť výnimočne darilo – do roku 1738 pokrstil biskup Sans 500 ľudí a do roku 1740 udelil sviatosť birmovania 4000 ľuďom. V roku 1746 vypuklo prenasledovanie v oveľa väčšej miere, čo biskupa Sansa prinútilo opäť sa neustále skrývať. Po tom, čo sa mu mnoho ráz podarilo tesne uniknúť zatknutiu, sa nakoniec vysilený a slabý sám prihlásil a 30. júna 1746 ho zatkli. 5. júla ho spolu s ďalšími zatknutými kresťanmi odviedli do Fu-čou, kam dorazili po piatich dňoch cesty pešky. Biskupa Sansa odsúdili na trest smrti sťatím, ktorý vykonali 26. mája 1747.

Úcta

Zvesť o čínskych mučeníkoch sa rýchlo dostala do Ríma a pápež Benedikt XIV. biskupa Petra Sansa 16. septembra 1748 nazval pravým mučeníkom.
Peter Sans bol blahorečený 14. mája 1893 pápežom Levom XIII. spolu so svojimi spoločníkmi, dominikánmi. Kanonizovaný bol 1. októbra 2000 pápežom Jánom Pavlom II. v rámci skupiny čínskych mučeníkov. Ich spomienka je v Rímskom martyrológiu 9. júla; dominikáni slávia spomienku svätého Petra Sansa spolu so spomienkou svätého Františka Fernándeza de Capillas OP a spoločníkov, mučeníkov z Rehoľe kazateľov, 15. januára ako záväznú spomienku.
Feins

Poloha

Obec má rozlohu 20,35 km². Najvyšší bod je položený 104 m n. m. a najnižší bod 56 m n. m.

Obyvateľstvo

Počet obyvateľov obce je 798 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Reterre

Poloha

Obec má rozlohu 17,54 km². Najvyšší bod je položený 617 m n. m. a najnižší bod 450 m n. m.

Obyvateľstvo

Počet obyvateľov obce je 308 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Reboursin

Poloha

Obec má rozlohu 12,72 km². Najvyšší bod je položený 160 m n. m. a najnižší bod 108 m n. m.

Obyvateľstvo

Počet obyvateľov obce je 123 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Schoineus (syn Athamanta)

Schoineus (starogr. Σχοινεύς – Schoineus, lat. Schoeneus) je v gréckej mytológii syn boiótskeho kráľa Athamanta a Themisty, otec slávnej lovkyne Atalanty.
Boiótsky kráľ Schoineus a jeho manželka Klymené splodili krásnu dcéru Atalantu. Lenže jej otec túžil po synovi a dcéru v žiadnom prípade nechcel a preto ju po narodení nechal pohodiť v lese, kde ju našla medvedica a vychovala ju.
Z Atalanty vyrástla krásna dievčina a preslávená lovkyňa, ktorá sa silou, vytrvalosťou i loveckým umením vyrovnala všetkým vtedajším hrdinom a navyše ich priťahovala aj svojou krásou.
Niektorí antickí autori ako otca Atalanty neuvádzajú Schoinea, ale arkádskeho kráľa Iasióna, ale pravdepodobne tu ide o dve rôzne Atalanty, ktoré sa často zamieňali, až sa nakoniec stotožnili.
Vstupný draft NHL

NHL draft je volné, systematické vyberanie hráčov klubmi National Hockey League. Tento draft sa koná každý rok po dvoch alebo troch mesiacoch po závere sezóny. Počas draftu si kluby vyberajú hráčov z juniorských alebo európskych hokejových líg.
Premiérový draft sa konal v roku 1963 a od vtedy sa koná každoročne. Prvé drafty boli známe pod názvom “NHL amatérsky draft“ až do roku 1979. Prvý verejný draft bol v roku 1980 a prvý televízne vysielaný v roku 1984. Poradie vyberania hráčov klubmi bolo v draftovej lotérii NHL, momentálne sa vyberá na základe umiestnenia klubu.

Dejiny

Prvý draft NHL  sa konal 5. júna 1963 v hoteli Queen Elizabeth v Montreale, Quebec. Draftovaní mohli byť len amatérski hráči starší ako 17 rokov, a nemali žiadny profesionálny kontrakt. V roku 1979 sa zmenili pravidlá, tak mohli byť draftovaní aj hráči ktorí mali už profesionálne kontrakty z iných líg. Ďalšia zmena pravidiel prišla v roku 1980. Draftovaní mohli byť hráči medzi 17 – 19 rokov, a mimo severnej Ameriky hráči do 20 rokov. V rokoch 1987 – 1991 mohli byť draftovaní v prvých troch kolách hráči medzi 18 – 19 rokov, ktorí mali nejaký štart v juniorských alebo európskych ligách. 
V roku 1980 bol draft verejnou udalosťou, keď sa konal v Montreal Forum. Predtým sa drafty konali v montrealských hoteloch alebo v klubových kanceláriách, bez prístupu verejnosti. Mimo Montrealu sa prvýkrát konal draft v Metro Toronto Convention Centre, Toronto, Ontário, Priame televízne prenosy sa začali konať v roku 1984 keď začali vysielať kanadská televízna stanica Canadian Broadcasting Corporation vo francúzštine a angličtine. Od roku 1989 začala prenosy vysielať americká športová stanica SportsChannel America.
Riboflavín

Charakteristika

Riboflavín nie je citlivý na teplo, kyseliny ani oxidácie, ale neznesie svetlo, hlavne ultrafialové. Jeho spotreba stúpa v stresových situáciach. V spolupráci s enzýmami sa podieľa na metabolickej premene živín a získavaní energie pre bunku. Spolu s ďalšími vitamínmi (kyselina listová, pyridoxín, niacín) sa zúčastňuje produkcie hormónov v kôre nadobličiek. Vstrebáva sa veľmi dobre, viaže sa na proteíny plazmy. Malá časť sa ukladá v pečeni a v pľúcach.
Riboflavín sa považuje za úplne netoxický, nie je mutagénny, teratogénny ani karcinogénny ani pri veľkých dávkach.
Riboflavín sa z tela vylučuje prevažne močom (spôsobuje jeho žlté intenzívne zafarbenie), ale môže sa vylučovať aj potom.

Vplyv na zdravie

Riboflavín je dôležitý pre dobrý stav kože, očí, funkciu srdca a ďalších orgánov. Má výrazný vplyv na metabolizmus sacharidov, lipidov a aminokyselín, ovplyvňuje celkovú energetickú premenu v organizme. Ako súčasť enzýmov v dýchacom reťazci je nevyhnutný pre základný bunkový metabolizmus. Je dôležitý pre červené krvinky, reguláciu rastu človeka a reprodukciu.
Denná spotreba riboflavínu je 1 – 1,2 mg. Vyššia je v období rastu, pri infekciách, po operáciach a úrazoch, v tehotenstve a v období kojenia, tiež pri zvýšenej činnosti štítnej žľazy a pri potrave s vyšším podielom tukov. Deficit riboflavínu sa môže prejaviť aj pri chorobe žlčníka, chronickom zápale tenkého čreva, pri cukrovke, pri používaní perorálnej antikoncepcie a pri terapii antidepresívami s tricyklickou štruktúrou. Vyššiu spotrebu majú fajčiari a ľudia konzumujúci alkohol. Riboflavín sa odporúča aj osobám trpiacim zvýšenou hladinou homocyesteínu.
Gregory Smith

Životopis

Gregory má dvojité štátne občianstvo, je občanom USA a aj Kanady. Je najstarším zo štyroch detí filmového producenta Maurice Smitha a Terrei Smithovej. Už ako štrnásťmesačný stál pred kamerou v rôznych reklamných spotoch a prvú hosťovskú filmovú rolu obsadil v roku 1991 v televíznom seriáli Street Justice. V pätnástich účinkoval vo filme Joa Danteho Small Soldiers a jeho televíznou partnerkou bola Kirsten Dunst. Dva roky neskôr stál vo filme The Patriot od Rolanda Emmericha po boku Mela Gibsona, Heatha Ledgera, Jasona Isaaca a Joely Richardson. V roku 2002 získal hlavnú filmovú rolu v televíznom seriáli Everwood a vďaka ktorej sa v USA stal idolom teenegerov.
Indri

Opis

Je aktívny cez deň a žije na stromoch, kde mu poskytuje jeho bieločierne sfarbenie dobré zamaskovanie. Nápadné sú aj jeho dlhé končatiny, vďaka ktorým môže obratne skákať z jedného stromu na druhý. Spoľahlivou charakteristikou medzi ostatnými primátmi je aj jeho pahýľovitý chvost, prípadne potom lysá, čierna tvár. Telo dorastá až do 60 cm, chvost 5 cm a hmotnosť sa pohybuje medzi 6-7 kg. Jeho blízkymi príbuznými sú sifaky a rovnako ako ostatný lemuri žije aj indri na Madagaskare a to len v jeho východnej časti.

Spôsob života

Vo všetkých poschodiach lesa vyhľadáva prevažne mladé listy, ale tiež ovocie, kvety a semená. Žije v rodinných skupinách, ktoré väčšinou tvorí samica s mláďatami. Samec obhajuje teritórium a samici je umožňovaný prístup k potrave ako prvej v poradí. K páreniu dochádza v januári alebo februári a samice rodia po 4,5 až 5,5 mesačnej gravidite jediné mláďa.

Ochrana

Indri je zaradený do kategórie ohrozených druhov, za čo môže hlavne hromadné ničenie a plienenie jeho prirodzeného biotopu, ktorým sú tropické dažďové lesy. Navyše toto plienenie prebieha dokonca aj v zákonom chránených oblastiach a to aj napriek tomu, že je v určitých oblastiach považovaný za posvätného. Je lovený aj pre svoje mäso, ktoré je v niektorých oblastiach veľmi cenené a považované za delikátnosť.
Gabion

Gabion je drôtokamenný (drôtoštrkový) prvok, slúžiaci na prenos zemných tlakov (napr. oporné či zárubné múry), ďalej ako opevnenie pri stabilizácii brehov upravovaných vodných tokov, alebo napr. na čelá mostných objektov a priepustov. Využíva sa aj v záhradnej architektúre, alebo ako múr miesto oplotenia.

Opis

Prvok je vytvorený zo zváraných sietí spojených pomocou špirál zo silného drôtu do pravidelného tvaru (kváder). Často je ošetrený proti korózii pomocou zinkovania alebo aluzinkovou povrchovou ochranou. Po okrajoch koša sa vyskladá kamenivom väčšej frakcie a vnútro koša sa vysype kamenivom menšej frakcie.
Veľkou výhodou gabionových konštrukcií je, že nevyžadujú budovanie drenáže, pretože voda nimi pretečie. Konštrukcia nezaťažuje pôsobenie vody ani v extrémnych podmienkach (napr. pri povodniach) a sú na tieto vplyvy odolnejšie ako napr. retónové konštrukcie.

Pôvod názvu

Historicky sa týmto názvom označovali koše z prútia naplnené zeminou. Používalo sa ako poľné opevnenie.
Sviatok

Sviatok je deň pracovného pokoja, nedeľa alebo deň venovaný pamiatke prípadne oslave niečoho alebo niekoho.

Sviatky na Slovensku

Zoznam štátnych sviatkov, dní pracovného pokoja a pamätných dní obsahuje zákon č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov.
Gravon

Poloha

Obec má rozlohu 7,55 km². Najvyšší bod je položený 121 m n. m. a najnižší bod 51 m n. m.

Obyvateľstvo

Počet obyvateľov obce je 145 (2011).
Nasledujúci graf zobrazuje vývoj počtu obyvateľov v obci.
Zdroje: INSEE